Kotivwar

Kotivwar (Fransesa: Côte d'Ivoire), or Jumhuri Kotivwar (Fransesa: République de Côte d'Ivoire) fol resmi name, is presidiyenli jumhuri in Afrika hu da le ikawkalcu of Franse fe 7 de mesi 8, 1960. Kotivwar is 70yum maxim peryajepul dexa in globa, ji har max kom 28 mega insan, Kotivwar is 52yum maxim demojepul dexa in globa.

Demo
Demoje de Kotivwar is 28 088 455 (tahmini fe 2021), or person/km². Fe 2020, 51.7% fe ogartim is xaheryen. Fe 2021, 5.355 mega insan ogar fe Abijan, maxim dayo xaher in Kotivwar, ji 231 kilo insan ogar fe Yamusukro, cuyoxaher de Kotivwar.

58.74% fe ogartim minmo lawo kom 25 nyan. Demoje nyanli xunjan fe 2.21% (tahmini fe 2021).

Resmi basa de Kotivwar is Fransesa mas 60 alo basa bepala. Dini de 33.9% fe demoje is Kristoismo, ji 19.1% fe demoje no pratika he ban dini (tahmini fe 2014).

Geografi
Peryaje de Kotivwar is 322 463 km² (70yum maxim dayo dexa), dacu dayoje de Norge. Sui koberi 4460 km² of peryaje. Kotivwar loka intre Burkina (545 km fe dexali byen), Gana (720 km), Gine (816 km), Liberi (778 km) ji Mali (599 km), ji to hare 515 km fe kosta ton Bahari Atlanti fe sude.

Maxim gao loka is Jabal Nimba fe 1752 m ji maxim cote loka is Gulfo Gine fe 0 m. Nongyoli geo koberi dacu 64.8% fe peryaje fe 2018, ji drevolar koberi dacu 32.7% fe peryaje fe 2018.

Krasia
Kotivwar is presidiyenli jumhuri. Presidiyen Alassane Ouattara is dexakef xorfe 4 de mesi 12, 2010 ji Hamed Bakayoko is krasiakef xorfe 30 de mesi 7, 2020. Demo seleti presidiyen har tupyoya. Kompleto maxoriya kufi cel na triunfa. Tupyoya beorganisa fe moy lima nyan.

Lista fe presidiyen:
 * 1) Félix Houphouët-Boigny (7 de mesi 8, 1960 – 7 de mesi 12, 1993)
 * 2) Henri Konan Bédié (7 de mesi 12, 1993 – 24 de mesi 12, 1999)
 * 3) Robert Guéi (25 de mesi 12, 1999 – 25 de mesi 10, 2000)
 * 4) Laurent Gbagbo (26 de mesi 10, 2000 – 11 de mesi 4, 2011)
 * 5) Alassane Ouattara (4 de mesi 12, 2010 – nunya)